שלום יעל ושי,
ראשית , אני כאן להזכיר שאתם ההורים. תפקידכם להציב את הגבולות בבית כדי לשמור על ביטחונה של ביתכם. כאשר אתם מאפשרים לה להרים עליכם יד ולא מגיבים לה באסרטיביות היא למדה כי היא המבוגר האחראי ודבר זה מכניס ילדים ללחץ רב. אז קודם כל – סדר בתפקידים . אתם ההורים, היא הילדה.
מעכשיו בכל פעם שהיא מרביצה למישהו מכם, אתם תופסים אותה בידיים בצורה אסרטיבית , מביטים לה בעיניים ואומרים לה "אני לא מסכימה לך להרביץ לי" שלוש פעמים ברצף כמו תקליט שבור.
אם צריך לעשות את זה 10 פעמים ביום אתם עושים. היא תבחן אתכם. לא להתייאש ולא להתרפס מולה.
בנוסף שווה לברר מה הגבולות שאתם מציבים לה, מוזמנים להגיע לתהליך של הדרכה ויפה שעה אחת קודם.
בהצלחה!